**ΔΙΚΑΙΟΛΟΓΗΤΙΚΑ ΟΔΟΙΠΟΡΙΚΩΝ ΕΞΟΔΩΝ**

1. **Ανακοίνωση διάθεσης του εκπαιδευτικoύ, από το ΠΥΣΔΕ, για συμπλήρωση του υποχρεωτικού του ωραρίου (Ακριβές φωτοαντίγραφο).**
2. **Αναλήψεις υπηρεσίας του Σχολείου της οργανικής ή της προσωρινής τοποθέτησης και του Σχολείου της διάθεσης (Ακριβή φωτοαντίγραφα).**
3. **Ωρολόγιο πρόγραμμα του Σχολείου Τοποθέτησης (Ακριβές φωτοαντίγραφο).**
4. **Ωρολόγιο πρόγραμμα του Σχολείου/ων διάθεσης (Ακριβές φωτοαντίγραφο).**
5. **Βεβαίωση των ημερών διδασκαλίας από το Σχολείο της διάθεσης (1 φορά πρωτότυπο).**
6. **Ημερολόγιο κίνησης , κατάσταση πληρωμής οδοιπορικών εξόδων ανά μήνα – Συγκεντρωτική ημερολογιακή κατάσταση οδοιπ. εξόδων ( θεωρημένο για το γνήσιο της υπογραφής (πρωτότυπα)**
7. **Υπεύθυνη Δήλωση (θεωρημένη για το γνήσιο της υπογραφής).**
8. **Φωτοτυπία άδειας κυκλοφορίας (Ακριβές φωτοαντίγραφο).**
9. **Φωτοτυπία διπλώματος οδηγήσεως (Ακριβές φωτοαντίγραφο).**
10. **Σε περίπτωση που υπάρχουν διόδια, οι εκπαιδευτικοί θα πρέπει να προσκομίσουν τις αποδείξεις των διοδίων.**

**Αν η πληρωμή διοδίων γίνεται με *χρήση πομποδέκτη (e-pass),* θα προσκομίσουν βεβαίωση από την Ολυμπία οδό όπου θα αναγράφονται τα στοιχεία του οχήματος με το οποίο γίνεται η μεταφορά και το οποίο έχουν δηλώσει οι εκπαιδευτικοί στην Υπεύθυνη Δήλωση που έχουν συμπληρώσει. Επίσης στον υπολογισμό του ποσού των διοδίων που πληρώνονται με χρήση πομποδέκτη θα πρέπει να υπολογίζεται το ακριβές ποσό, δηλ. να αφαιρείται η έκπτωση που γίνεται στο ποσό των διοδίων, όταν αυτή συμβαίνει.**

1. **Ο υπολογισμός και η εκτύπωση της απόστασης του σχολείου Τοποθέτησης ή κατοικίας με το σχολείο Διάθεσης, θα πρέπει να γίνει με την χρήση του διαδραστικού εργαλείου υπολογισμού αποστάσεων Υπουργείου Υποδομών και Μεταφορών βάσει του ΦΕΚ 1638/Β/15-5-2017. Το εν λόγω διαδραστικό εργαλείο βρίσκεται αναρτημένο στην διεύθυνση :**

[**https://kmd.ggde.gr**](https://kmd.ggde.gr)

1. **Όσοι εκπαιδευτικοί μετακινούνται με ΚΤΕΛ στο σχολείο διάθεσης θα πρέπει να προσκομίσουν όλα τα αποκόμματα εισιτηρίων (Στην περίπτωση αυτή τα δικαιολογητικά 8 και 9 δεν χρειάζεται να προσκομιστούν).**
2. **Για μετακινήσεις από την Πάτρα προς Καλάβρυτα και Κλειτορία καθώς και όλα τα Σχολεία της πρώην Β΄ Αχαΐας ( π.χ Καμάρες - Αίγιο- Διακοπτό – Ακράτα – Αιγείρα ), *και* γενικότερα *αν για την μετάβαση στο σχολείο τοποθέτησης χρησιμοποιείται οδικό* δίκτυο που έχει διέλευση με διόδια, θα πρέπει να προσκομίζονται αποδείξεις διοδίων, διαφορετικά θα καταβάλλεται το αντίτιμο του φθηνότερου συγκοινωνιακού μέσου (Θα προσκομίζεται από τους εκπαιδευτικούς βεβαίωση από το ΚΤΕΛ για το κόστος της διαδρομής η οποία σας χορηγείται μέσω του** **patrastravel1@gmail.com** **) .**

**\*\*\* Διευκρίνιση : Εάν για την μετάβαση στο σχολείο διάθεσης γίνεται χρήση παράπλευρου οδικού δικτύου, ενώ υπάρχει νεότερο δίκτυο στο οποίο υπάρχουν σταθμοί διοδίων, η αποζημίωση θα γίνεται με το αντίτιμο του εισιτηρίου του ΚΤΕΛ και όχι με την χιλιομετρική αποζημίωση, αφού βάσει της νομοθεσίας θα πρέπει υποχρεωτικά να γίνει χρήση του οδικού δικτύου που έχει διόδια.**

1. **ΙΒΑΝ τραπεζικού λογαριασμού μόνο για όσους εκπαιδευτικούς δεν μισθοδοτούνται από τη Δ.Δ.Ε. Αχαΐας.**
2. **Όλα τα δικαιολογητικά που δεν είναι πρωτότυπα θα πρέπει να έχουν θεωρηθεί ως ακριβή φωτοαντίγραφα από τον Διευθυντή του Σχολείου ( π.χ. Άδεια κυκλοφορίας , Δίπλωμα οδήγησης, Προγράμματα σχολείων τοποθέτησης και διάθεσης, Φωτοτυπία IBAN και ότι άλλο χρειάζεται).**

**ΣΗΜΑΝΤΙΚΗ ΥΠΕΝΘΥΜΙΣΗ :**

**Για τα 5),6), παρακαλούμε να χρησιμοποιήσετε τα έγγραφα που επισυνάπτονται.**

**Παρακαλούμε τα δικαιολογητικά να επισυνάπτονται με την σειρά που δίδεται παραπάνω(1 έως 11).**

**Σημείωση**

**Όλα τα δικαιολογητικά θα πρέπει να αποσταλούν σε τρία (3) πακέτα. Το 1ο πακέτο θα περιλαμβάνουν τις πρωτότυπες καταστάσεις, δικαιολογητικά και επικυρωμένα αντίγραφα της άδειας οδήγησης και του διπλώματος (βλέπε έγγραφο «ΔΙΚΑΙΟΛΟΓΗΤΙΚΑ ΟΔΟΙΠΟΡΙΚΩΝ»), το 2ο και το 3ο πακέτο θα είναι απλές φωτοτυπίες του πρώτου πακέτου.**

**ΠΡΟΣΟΧΗ! Οι εκπαιδευτικοί που θα καταθέσουν δικαιολογητικά αποζημίωσης οδοιπορικών Διάθεσης θα πρέπει να είναι ιδιαιτέρως προσεκτικοί στη συμπλήρωση και επικύρωση των εγγράφων που θα καταθέσουν. Όπου παρατηρηθούν αναντιστοιχίες ή παραλήψεις στα έγγραφα που θα κατατεθούν, θα επιστέφεται ο φάκελος στο σχολείο τοποθέτησης του εκπαιδευτικού και θα πρέπει να υποβληθεί εκ νέου και εμπρόθεσμα με τα σωστά έγγραφα.**

**Τα δικαιολογητικά που θα κατατεθούν, σε κάθε περίπτωση πρέπει να συνοδεύονται από διαβιβαστικό του σχολείου ή αίτηση του εκπαιδευτικού και να έχουν πρωτόκολλο της Δ.Δ.Ε Αχαΐας την ημέρα κατάθεσης τους στην υπηρεσία μας .**